Skooluitstappie eindig tragies | Maroela Media
Skooluitstappie eindig tragies
ŉ 17-jarige skoolseun het Donderdagmiddag tydens ŉ skooluitstappie in die see by Port St. Johns in die Oos-Kaap verdrink.
Kapt. Nozuko Handile, polisiewoordvoerder, het Vrydag aan Maroela Media gesê die voorval het omstreeks 13:00 by Second Beach plaasgevind.
“ŉ Groep leerders van ŉ skool in Mthatha het die gebied kom besoek vir ŉ aardrykskunde-opdrag. Die seun en nóg ŉ leerder het in die see gaan swem. Sy vriend het gesien hoe hy in die moeilikheid beland en onder die water verdwyn,” het Handile gesê.
Die vriend het die onderwysers laat weet en die onderwysers het die polisie in kennis gestel.
Polisieduikers is na die toneel ontbied en ŉ soektog na die seun is van stapel gestuur, maar is later weens swak lig afgelas. Die soektog na sy liggaam word vandag voortgesit.
port st johns verdrinkings
Waar was die toesig?
Moeg · 8 maande gelede
“Die vriend het die onderwysers laat weet……”Nou waar was hulle dan??????
Raai wat? Ek het geweet vingers gaan dadelik na die “toesig” gewys word. Foeitog, onderwysers moet ook oë orals hê. Moes die “toesig” nie maar al die kinders in ‘n lokaal toegesluit het nie? Komaan, mense – wees redelik!
Dis gewoonlik op daardie ouderdom wat veral seuns ‘volleerd’ is.
Derik · 8 maande gelede
Shoe, eks bly jy is nie onderwyser/res nie.
Ditis · 8 maande gelede
@Raaiwat. Jammer maar as kinders op n uitstappie gaan en is direk blootgestel aan ONDERWYSER TOESIG dan is dit prioriteit vanaf die Onderwysers om seker te maak elke kind is onder toesig. PUNT!
Sê ek ook PUNT. Ditis
Martie · 8 maande gelede
17 Jariges is ook daren groot genoeg om meer verantwoordelik te wees. Om sommer net in die see te swem is onverantwoordelik en onderwysers kan look nice 17 jariges babysit nie. Maar dood van n kind is altyd tragedies.
@Ditis, jy redeneer net soos al die voriges (en duisende ander wat nog saam met jou op die “band wagon” gaan spring). Ek ken nie die detail nie, bv. is die seuns toestemming gegee om te gaan swem? Ja, dan is dit ‘n ander saak. Die werklike punt is: Was jy nooit 14 jaar oud nie (of is jy nog op pad daarheen)? Seuns kan onhebbelik wees.
jonathan · 8 maande gelede
Sputnik – Ek stem saaam jou seuns kan onhebbelik wees, maar as jy daar na kyk die rede hoekom hulle so is is agv die ouers wat hul so graat maak of net los om te doen wat hulle wil
Teveel “studie toere” wil die personeel bietjie uitkom die verantwoordelikheid van kinders groot vir gewone familie wat nog te sê van klomp 14 jarige seuns?